
ΕΛΛΗΝΙΚΗ ΔΗΜΟΚΡΑΤΙΑ                                                                 Σέρρες , 24  Μαΐου 2018
ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ                                       Αριθ. Πρωτ.:οικ.2073
ΠΕΡΙΦΕΡΕΙΑΚΗ ΕΝΟΤΗΤΑ ΣΕΡΡΩΝ

ΔΙΕΥΘΥΝΣΗ ΔΗΜΟΣΙΑΣ ΥΓΕΙΑΣ & ΚΟΙΝ. ΜΕΡΙΜΝΑΣ                                                          

Τμήμα Δημόσιας Υγείας
Ταχ. Δ/νση : Κ.Καραμανλή 36                                                       Προς : Φαρμακευτικό Σύλλογο Σερρών
Πληροφορίες : Ι. Θεοδωρίδης                                              

Τηλ. : 2321 350329               

FAX: 23213 50453

E mail: theodoridis@serres.pkm.gov.gr

         ΘΕΜΑ :  ΄΄ ΔΙΕΥΡΥΜΕΝΟ  ΩΡΑΡΙΟ ΦΑΡΜΑΚΕΙΩΝ  ΠΕ ΣΕΡΡΩΝ΄΄
Μετά την έκδοση της υπ.αρ.1658/30-4-2018  απόφασης  του κ.Αντιπεριφερειάρχη της  ΠΕ Σερρών περί «Ωραρίου  λειτουργίας φαρμακείων» και της υπ.αρ.2052/23-5-2018 απόφασης του ιδίου περί «Διημερεύσεων και διανυκτερεύσεων φαρμακείων» και σύμφωνα με το Ν.4512/18 άρ.257 καθώς και την με ΑΔΑ:7ΔΞ0465ΦΥΟ-ΔΧΚ Εγκύκλιο του Υπουργείου Υγείας, σας ενημερώνουμε  τα εξής:

Ως πρώτο δίμηνο ισχύος του διευρυμένου ωραρίου των φαρμακείων της  Περιφερειακής Ενότητας Σερρών  ορίζεται το διάστημα  από 1η Ιουλίου έως 31ή Αυγούστου του 2018. Συνεπώς οι ημερομηνίες (για την πρώτη εφαρμογή) κατά τις οποίες θα γίνονται αποδεκτές δηλώσεις φαρμακοποιών για συμμετοχή σε διευρυμένο ωράριο θα είναι από 25 Μαΐου έως  και  την  5η Ιουνίου 2018.
Ομοίως για τη συνέχεια η καταληκτική ημερομηνία υποβολής δηλώσεων για το επόμενο δίμηνο (Σεπτέμβριος-Οκτώβριος) θα είναι η 31η Ιουλίου 2018 και αυτό θα επαναλαμβάνεται κάθε δίμηνο, ώστε να τηρείται η προθεσμία που εκ του νόμου ορίζεται για την υποβολή των δηλώσεων έως τουλάχιστον ένα μήνα πριν την έναρξη του διμήνου.  
Η διαδικασία αυτή θα αφορά πάντοτε αποκλειστικά ένα δίμηνο και συνεπώς μετά την καταληκτική ημερομηνία υποβολής θα γίνονται δεκτές αιτήσεις μόνο για το επόμενο δίμηνο.  
Οι δηλώσεις αποστέλλονται όπως ορίζει ο νόμος με οποιονδήποτε πρόσφορο τρόπο, ήτοι ακόμη και μέσω ηλεκτρονικού ταχυδρομείου, αλλά πάντοτε εγγράφως στον Φαρμακευτικό Σύλλογο Σερρών και στην  Διεύθυνση Υγείας της Περιφερειακής  Ενότητας  Σερρών. 
Για την καλύτερη εξυπηρέτηση των φαρμακοποιών, δημιουργήθηκε  το  παρακάτω mail  για την αποστολή των δηλώσεων:dieyrimenoser@serres.pkm.gov.gr., και ο αριθμός  τηλεομοιοτυπίας  ( ΦΑΧ ) της  υπηρεσίας είναι  23213 50453.                                          
                                                                                                             ΜΕΑ

                                                                                   Η  ΠΡΟΪΣΤΑΜΕΝΗ  ΔΙΕΥΘΥΝΣΗΣ                                                                                                  

